burgasdotpro/wikipedia huggingface dataset:
The Transition of Juan Romero

The Transition of Juan Romero (v českom jazyku vydaná pod názvom "Proměna Juliana Romera") je krátka poviedka amerického spisovateľa Howarda P. Lovecrafta, napísaná 16. septembra 1919 a prvá krát publikovaná v roku 1944 v zbierke "Marginalia" vydavateľstva Arkham House.
Dej.
Príbeh sa odohráva v Nortonovej bani na zlato v Kaktusových horách a je popisom udalosti, ktorá sa tam stala v noci z 18. na 19. októbra 1894. Rozprávač tam pracoval ako robotník, rovnako ako hlavný hrdina, nevzdelaný Mexičan Juan Romero. Romero mal atypický vzhľad podobný pôvodným obyvateľom, Aztékom. Bol sirota, ako malé dieťa ho našli v primitívnej horskej chatrči dediny, ktorú vyhubila neznáma epidémia; vychoval ho mexický zlodej dobytka. Romero nadviazal s rozprávačom podivný vzťah pána a sluhu; rozprávač totiž nosil starobylý hindský prsteň (ktorého pôvod odmietol prezradiť), ktorý ho fascinoval. 
Jedného dňa, po odstrele v najhlbších častiach bane, došlo k objavu rozsiahlych podzemných priestorov; priepasti, ktorej hĺbku neboli schopní miestni ani zmerať. Vystrašení baníci odmietli nastúpiť do práce, dokiaľ nebude preskúmaná. O druhej ráno prebudil rozprávača vzrušený a vydesený Romero, ktorý ho upozornil na rytmické dunenie vychádzajúce z hlbín zeme. Ten rytmus ich oboch neodolateľne lákal do bane a hlbín pod ňou. Cestu im osvetľoval záhadný hindský prsteň. Keď sa v dunení objavil nový zvuk, Romero sa náhle rozbehol sám do hlbín, drmoliac čosi v neznámom jazyku, v ktorom sa často opakovalo slovo „Huitzilopochtli“ a skočil do priepasti, ktorú deň predtým otvoril odstrel. Keď sa rozprávač nahol do hlbín, ktoré osvetľovala ohnivá žiara, uvidel tam čosi nepredstaviteľného, na čo jeho myseľ reagovala okamžitým bezvedomím.
&lt;br&gt;Keď sa rozprávač prebral, ležal v ubikácii pre robotníkov a vedľa neho mŕtve telo Juana Romera. Miestny lekár sa podivoval nad smrťou, ktorá ho zasiahla v spánku. Ani jeden z nich podľa slov spolubývajúcich v noci ubytovňu neopustil. Búrka, ktorá v noci zúrila, spôsobila obrovské závaly a uzavrela bezodnú priepasť. Keď sa neskôr pokúšali v tej oblasti vŕtať, narazili len na kompaktnú skalu. A ešte jedna podivná vec: rozprávačovi z prsta zmizol jeho starodávny hindský prsteň...
Zaujímavosti.
Zdá sa, že Lovecraft sa od tejto poviedky vo včasných štádiách svojej spisovateľskej kariéry dištancoval. Počas svojho života nedovolil jej publikovanie a neobjavuje sa vo väčšine zoznamov jeho prác. Ukázalo sa, že ju tiež nikomu neukázal, až kým ho Robert H. Barlow nedonútil poslať mu rukopis, aby z neho mohol urobiť strojopisný prepis. 
V poviedke sa spomína Huitzilopochtli, mexické božstvo spojené s ľudskými obeťami; to naznačuje, že premena Juana Romera mohla mať súvis s obetným rituálom.
Referencie.
Leigh Blackmore: "Some Notes on Lovecraft's 'The Transition of Juan Romero'". "Lovecraft Annual" (Leto 2009)
Acetylacetón

Acetylacetón je organická zlúčenina, ktorá má v štandardných podmienkach formu žltkastej alebo bezfarebnej kvapaliny s príjemnou vôňou. Je horľavý, s teplotou varu 140,4 °C.
Výroba.
Vyrába sa kondenzáciou esteru kyseliny octovej s acetónom, pričom ako katalyzátor sa používa alkoholát sodný, a následnym okyslením:
Použitie.
Používa sa vo farmaceutickom a agrochemickom priemysle, ako rozpúšťadlo, pri extrahovaní kovov, výrobe aditív a podobne. Takisto sa používa pri syntéze heterocyklov.
Acetylácia

Acetylácia je chemická reakcia, pri ktorej sa na molekulu naväzuje acetylová skupina (CH3CO–). Acetylácia je konkrétnym príkladom acylácie, teda naviazania zvyšku organickej kyseliny. Acetyláciou amínov vznikajú amidy, alkoholov estery, aromatických zlúčenín ketóny. Činidlom bývajú najčastejšie acetanhydrid, ketén a acetylchlorid. Pri acetylácii aromatických zlúčenín sa používajú ako katalyzátory Lewisove kyseliny.
Príkladom acetylácie je výroba kyseliny acetylsalicylovej (Aspirínu), kde kyselina salicylová reaguje s acetanhydridom:
Uhlíkový šovinizmus

Uhlíkový šovinizmus je hanlivý výraz pre názor, že chemické procesy mimozemského života musia byť založené hlavne na uhlíku. Je to neologizmus.
Koncepcia.
Toto slovné spojenie použil Carl Sagan približne v roku 1973 na označenie ľudskej obmedzenosti predstaviť si rôzne exotické formy mimozemského života. Tvrdil, že pre ľudské bytosti – keďže sú formou života založenou na uhlíku, ktorá sa nikdy nestretla so životom vyvinutým mimo pozemských podmienok – môže byť ťažké akceptovať myšlienku zásadne iných biochémií. 
Neuhlíkové alternatívy.
Kremík má mnoho vlastností podobných uhlíku. Tiež môže tvoriť veľké molekuly známe ako silány. Jeho vlastnosti ho však voči uhlíku zvýhodňujú až v iných prostrediach – chladných, bez prítomnosti kyslíka a vody. Polyméry zostavené z kremíkových a kyslíkových atómov (nielen čisto z kremíka) sú známe ako silikóny a sú pomerne stabilné. Predpokladá sa, že biochémia založená na silikónoch by bola stabilnejšia ako uhľovodíková a to v prostredí bohatom na kyseliny fosforu. Takéto prostredie už bolo v niektorých oblastiach vesmíru objavené. Uvažuje sa aj o rôznych iných alternatívnych biochémiách založených napríklad na dusíku, fosfore, arzéne, chlóre a ďalších.
Kritika.
Hoci na Zemi a iných terestriálnych planétach je pomer uhlíka a kremíka cca 1:925, všetok dosiaľ známy život na Zemi je založený na uhlíku. Z toho vedci usudzujú, že kremík je horší materiál na vybudovanie biochémie organizmov než uhlík minimálne na planétach podobných Zemi. Silány samovoľne horia v prítomnosti kyslíka, takže kyslíková atmosféra by takéto organizmy okamžite zničila a podobne aj prítomnosť vody. Kremík je menej univerzálny na tvorbu zložitejších zlúčenín, jeho komponenty sú nestabilné a zle vedú teplo. Reaguje s veľmi malým počtom iných prvkov a tieto molekuly je možné popísať ako veľmi monotónne v porovnaní s pestrosťou uhlíkových makromolekúl. Je však možné, hoci nie dokázané, aby niektoré zlúčeniny kremíka boli použité na planétach s inými podmienkami ako štruktúrne prvky, ale metabolizmus by sprostredkovávali uhlíkové zlúčeniny. Jedným z najdôležitejších pozorovaní je, že uhlík sa vo vesmíre vyskytuje vo vyšších množstvách než kremík. Preto sa predpokladá, že život založený na uhlíku je oveľa pravdepodobnejší. Podobná kritika bola vznesená aj voči iným biochémiám.
Tajomná pani Grahamová

Tajomná Pani Grahamová alebo Nájomníčka vo Wildfell Hall (v origináli ) je najznámejšie dielo (román) anglickej spisovateľky Anne Brontëovej, ktoré vydala v roku 1848 pod pseudonymom "Acton Bell".
Kvalifikácia na Majstrovstvá Európy v basketbale mužov 2013

Kvalifikácia na Majstrovstvá Európy v basketbale mužov 2013 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 31 európskych štátov, ktoré bojovali o 16 miesteniek na záverečný turnaj v 6 skupinách kvalifikácie. Prebiehala od 14. augusta do 11. septembra 2012.
Priamy postup.
Priamo postupúli hostiteľská krajina, traja účastníci Olympijských hier 2012 a štvorica najlepšie umiestnených tímov z ME 2011:
Nasadenie do výkonnostných košov.
FIBA Europe nasadila tímy do výkonnostných košov podľa umiestnenia tímov na predchádzajúcej kvalifikácii a finálovom turnaji ME 2011. Na finálový turnaj postupili 2 najlepšie tímy z každej skupiny a 4 najlepšie tímy z tretích miest.
Think tank

Think tank je neformálny termín, označujúci organizáciu, jej časť alebo skupinu expertov, zaoberajúcu sa vysoko synergistickým výskumom a poradenstvom v oblasti vedy, technológie, priemyslu, alebo podnikania. Think tank obvykle pôsobí na základe objednávok alebo požiadaviek teoretikov a intelektuálov, ktorí sa zaoberajú analýzami alebo politickými odporúčaniami.
Universitat Tel-Aviv

Universitat Tel-Aviv (hebr. אוניברסיטת תל־אביב) alebo po slovensky "Telavivská univerzita" je izraelská štátna univerzita so sídlom vo štvrti Ramat Aviv v Tel Avive. Bola založená v roku 1956. S počtom vyše 27 000 študentov (školský rok 2010/11) je v súčasnosti najväčšou univerzitou v Izraeli. V rebríčku časopisu Times Higher Education sa v roku 2012 umiestnila medzi 90 najprestížnejšími univerzitami na svete.
The Story of Light

The Story of Light je deviaty štúdiový album Steve Vaia, ktorý vydal po siedmich rokoch.
Majstrovstvá Afriky v tchoukballe 2012

Majstrovstvá Afriky v tchoukballe 2012 boli v poradí 2. majstrovstvá Afriky v tchoukballe mužov, ktoré organizuje Medzinárodná tchoukballová federácia (FITB). Konali sa od 10.12. augusta 2012 v Lomé, v Togu, za účasti 6 tímov. Nováčikmi turnaja boli tímy Nigérie, Burkiny a Kamerunu. Zápasy sa hrali na 2 vonkajších ihriskách (basketbalovom a tenisovom). Víťazom sa druhýkrát stalo družstvo Toga, ktoré na šampionáte vyhralo všetky zápasy.
Morča peruánske

Morča peruánske môže byť:
Serie A 1958/1959

Serie A 1958/1959 bola sezóna talianskej najvyššej futbalovej súťaže. Víťazom tohto ročníka sa stalo Miláno, ktoré tak získalo svoj siedmy taliansky titul.
Morča

Morča môže byť:
Trós

Trós alebo Tros (starogr. "Τρώς" – "Trós", ) môže byť:
Tros môže byť aj:
TROS môže byť:
Karl Schwarzschild

Karl Schwarzschild (* 9. október 1873 - † 11. máj 1916) bol nemecký fyzik a astronóm.
Životopis.
Narodil sa vo Frankfurte nad Mohanom. Bol považovaný za zázračné dieťa. V 16 rokoch publikoval článok o obežných dráhach. Študoval v Štrasburgu a Mníchove. V roku 1896 získal doktorát za prácu o teóriách Henriho Poincarého.
Od roku 1897 pracoval ako asistent na observatóriu vo Viedni. Tam vytvoril formulu pre výpočet optickej hustoty fotografického materiálu, ktorá bola významná pre spresnenie merania intenzít slabých astronomických zdrojov.
Od roku 1901 do roku 1909 bol profesorom na inštitúte v Göttingene, kde mal príležitosť spolupracovať s niektorými význačnými vedcami vtedajšej doby, napr. Davidom Hilbertom alebo Hermannom Minkowskim. Bol riaditeľom observatória v Göttingene.
V roku 1909 sa presunul do observatória Astrofyzikálneho inštitútu v Postupime.
Od roku 1912 bol členom Pruskej kráľovskej akadémie vied.
Po vypuknutí 1. svetovej vojny v roku 1914 sa pripojil k nemeckej armáde. Slúžil na východnom aj západnom fronte a dosiahol hodnosť poručíka v delostrelectve. Počas svojej služby napísal v roku1915 v Rusku tri dôležité články - dva týkajúce sa teórie relativity a jeden o kvantovej mechanike. Jeho práca o teórii relativity predstavovala prvé presné riešenie Einsteinových rovníc všeobecnej teórie relativity, ktorá sa dnes označuje ako Schwarzschildova metrika. Toto riešenie je úzko spojené s počiatkami štúdií čiernych dier.
Robil merania premenných hviezd a pracoval na vylepšení optických systémov.
Ako invalid sa vrátil z vojny v marci 1916.
Je otec astrofyzika Martina Schwarzschilda.
Unmasked

Unmasked je ôsmy štúdiový album skupiny Kiss.
Je to posledný radový album (až do "Psycho Circus") v pôvodnej zostave, hoci bubeník Peter Criss s ním nemal nič spoločné (jeho tvár sa ale objavuje na komiksovom obale albumu). Podobne, ako v prípade predchádzajúceho albumu, aj tu ho nahradil za bicími Anton Fig. Na turné sa následne ku skupine pridal Eric Carr.
Žánrovo sa album, podobne ako jeho predchodca, nesie v pop rockovom duchu, netypickom pre Kiss. Predaj albumu bol oproti predchádzajúcim slabší a Kiss po prvýkrát nekoncertovali v rodnej Amerike (výnimkou bol prvý koncert Erica Carra so skupinou v Palladium, New York v júli 1980). Inak hrala skupina hlavne v Austrálii, kde bol album celkom úspešný.
Skupina natočila klip k piesni Shandi, kde si s nimi Criss zahral naposledy do roku 1995. Criss pritom nebol jediný, kto v skutočnosti v tejto piesni na nahrávke nehral - jediný člen Kiss, ktorý v nej naozaj hral, bol Paul Stanley.
Acetylcelulóza

Acetylcelulóza (iné názvy: acetát celulózy, ester celulózy) je látka podobná celuloidu, od ktorého sa odlišuje predovšetkým svojou nízkou horľavosťou a preto ho vo väčšine aplikácii nahradila.
Využitie.
Acetylcelulóza sa používa na výrobu vlákien, plastov, filmov, laminovacích fólií a náterov.
Celldömölcký obvod

Celldömölcký obvod () je administratívna jednotka, obvod, v západnom Maďarsku vo Vašskej župe. Jeho sídlom je mesto Celldömölk.
Sídla.
V obvode sa nachádza celkovo 1 mesto a 27 obcí.
Elite Ice Hockey League

Elitná hokejová liga () je najvyššia profesionálna hokejová liga v Spojenom kráľovstve. Bola založená v roku 1982.
Malá Stanišovská jaskyňa

Malá Stanišovská jaskyňa sa nachádza v Jánskej doline pri obci Liptovský Ján. Je prírodnou pamiatkou. Jej dĺžka je , hĺbka 28 metrov. Sprístupnených pre verejnosť je 410 metrov. Jaskyňa je sprístupnená pre verejnosť od 15. januára 2010.
Malá Stanišovská jaskyňa spolu s Veľkou Stanišovskou jaskyňou a Novou Stanišovskou jaskyňou boli vytvorené podzemnými vodnými tokmi v guttensteinskom vápenci v období pleistocénu. Sú súčasťou niekdajšieho rozsiahleho jaskynného systému v dolnej časti Jánskej doliny. V súčasnosti je z tohoto jaskynného systému známych vyše .
Malá i Veľká Stanišovská jaskyňa boli miestnym obyvateľom známe od nepamäti. Prvá písomná zmienka o jaskyniach v doline nad Liptovským svätým Jánom pochádza z roku 1689 z pera Martina Sentivániho. Jaskyne navštívil v roku 1720 i Georg Buchholtz mladší a stručne sa o nich zmienil i Matej Bel v druhom zväzku svojich Notícií z roku 1736. Stanišovské jaskyne boli v ďalších obdobiach cieľom vedeckých i vlastivedných výprav. V tomto období boli objavené i ďalšie podzemné priestory, ako pokračovanie známych jaskýň. O popularizáciu stanišovských jaskýň sa v prvej polovici 20. storočia zaslúžil najmä Miloš Janoška, spoluzakladateľ časopisu "Krásy Slovenska" a a Tatranského spolku turistického. V 60. rokoch 20. storočia bol zásluhou miestneho amatérskeho speleológa Stanislava Šrola (1925 – 1992) objavený vchod do dovtedy neznámej Novej Stanišovskej jaskyne. V priebehu 20. storočia dochádzalo k značnej devastácii stanišovských jaskýň zo strany príležitostných návštevníkov. V 70. rokoch bol z dôvodu ochrany národnej prírodnej pamiatky uzatvorený vchod do Veľkej Stanišovskej jaskyne.
Malá Stanišovská jaskyňa je aktuálne v správe aktívnych miestnych jaskyniarov, ktorí sa sami podujali zachrániť ju pred ďalším poškodzovaním. V súčasnosti sa v blízkosti jaskyne nachádza parkovisko, kde je možné zaparkovať automobil a zrekonštuovaná chata, kde je možné zakúpiť vstupenky. Návštevníci jaskyne majú príležitosť obdivovať podzemné prírodné krásy a oboznámiť sa so základnými aspektami jaskyniarskeho prieskumu jaskýň a speleológie. Výzdoba jaskyne je tvorená prevažne sintrovými nátekmi. V jarnom období sa vo vchodových partiách tvoria ľadové stalagmity.
Jaskyňa je strednej obťažnosti. Nenachádzajú sa tu betónové chodníky ani výraznejšie terénne úpravy. Dno jaskyne je pokryté hlinito-kamenitou sutinou, miestami s väčšími zrútenými balvanmi. Jaskyňa nie je osvetlená. Každý návštevník od sprievodcu obdrží čelovú lampu a cestu si osvetľuje sám.
Obchodné podmienky

Obchodné podmienky môžu byť:
Tomáš Hiadlovský

Tomáš Hiadlovský (* 15. december 1988, Trenčín) je slovenský hokejový brankár. 
Kariéra.
S hokejom začínal v klube Dukla Trenčín. Pred sezónou 2012/2013 podpísal zmluvu s klubom najvyššej britskej ligy – Edinburgh Capitals (EIHL).
Všeobecné obchodné podmienky

Všeobecné obchodné podmienky (skr. VOP; iné názvy: obchodné podmienky, všeobecné podmienky, pri predaji aj (všeobecné) predajné podmienky, pri nákupe aj (všeobecné) nákupné podmienky) je súhrn dojednaní, na ktoré odkazuje (alebo ktoré priamo ako zvláštnu sekciu obsahuje) text nejakej zmluvy, a ktoré ich navrhovateľ používa pre väčší počet uzatváraných zmlúv určitého druhu. Ide teda o "technický" doplnok k zmluve.
Výraz "všeobecné obchodné podmienky" vznikol ako kalk nemeckého "Allgemeine Geschäftsbedingungen". Prívlastok "obchodný" tu neznamená len "týkajúci sa obchodnoprávnych vzťahov", ale znamená všeobecne "platný pri prevádzkovaní obchodu", čiže "biznisový". Najčastejšie je však aspoň jedna strana VOP podnikateľom.
Navrhovateľ VOP nemusí byť identický s navrhovateľom zmluvy. Často VOP dopredu pripraví jedna zo zmluvných strán, môže ich ale pripraviť aj tretia osoba alebo viac osôb súčasne. 
VOP nemusia mať písomnú podobu, spravidla sú však pochopiteľne písomné.
VOP musia byť (podľa slovenského práva) prijaté obidvoma stranami. To znamená, že VOP musia byť pri prijatí návrhu zmluvy:
Len odkaz v texte zmluvy na VOP teda (okrem posledného bodu) podľa slovenského práva nestačí. V zahraničí sa ale táto otázka často rieši inak. 
Otázka, čo sa v špecifických prípadoch ešte dá považovať za "priloženie" k zmluve (napr. či stačí vyvesenie v prevádzkarni, link na internetovej stránke a pod.) je v detailoch pomerne sporná a medzinárodne sa rieši rôzne.
Všeobecné podmienky

Všeobecné podmienky môžu byť:
Zmluva uzavieraná na diaľku

Zmluva uzavieraná na diaľku (-podľa zákona č. 108/2000 Z.z.) alebo zmluva na diaľku (-podľa slov. prekladu smernice 97/7/ES) je (podľa §9 zákona 108/2000 Z.z.) "zmluva, ktorú uzaviera predávajúci a spotrebiteľ na zásielkový predaj tovaru alebo na poskytnutie služby na diaľku výlučne prostredníctvom prostriedkov komunikácie, ako je najmä adresovaný list, adresovaná tlačovina, neadresovaná tlačovina, ponukový katalóg, inzercia v tlači s formulárom objednávky, automatické telefónne zariadenie, telefón, videofón, fax, videotex (mikropočítač a televízna obrazovka) s klávesnicou alebo obrazovkou reagujúcou na dotyk, rozhlas, televízia pri predaji cez telefón alebo elektronická pošta."
Stanišovská jaskyňa

Stanišovská jaskyňa môže byť:
Francesco Maria Accinelli

Francesco Maria Accinelli (* 23. apríl 1700, Janov – † 7. október 1777, tamtiež) bol taliansky historik a geograf.
Po štúdiu literatúry bol vysvätený na kňaza. V roku 1732 bol poverený mestom Janov vytvoriť na vojenské účely mapu Korziky.
Zomrel v dome č. 17 na Vico Tacconi.
Dielo.
Väčšina jeho diela sa dochovala v rukopisoch, ktoré uchováva Biblioteca Civica Berio v Janove.
Patrice Leconte

Patrice Leconte (* 12. november 1947, Paríž, Francúzsko) je francúzsky režisér a scenárista.
Životopis.
Vyrastal v Tours a v období 1970 až 1995 pracoval ako autor a ilustrátor obrázkových príbehov pre "Pilote". V roku 1975 debutoval ako režisér a v roku 1978 natočil prvý zo série satirických snímkov "Les Bronzés" o skupine ľudí na dovolenke v "Club Méditerrané", ktorá mala úspech u francúzskych divákov. V roku 1997 bol jeho film "Ridicule" nominovaný na Oscara. V roku 2000 vyšla jeho autobiografia "Je suis un imposteur".
Ann Mari Falková

Ann Mari Falková (* 19. december 1916, Štokholm Švédsko – † 27. jún 1988) bola švédska spisovateľka a prekladateľka.
Životopis.
Študovala na francúzskej škole v Štokholme a potom získala obchodné vzdelanie. V rokoch 1935 až 1951 pracovala v poisťovni. Od 40. rokov publikovala knihy predovšetkým pre deti a mládež, ktoré boli preložené do mnohých cudzích jazykov. Celkom za svoj život vydala viac ako 60 kníh.
Ragnar Granit

Ragnar Arthur Granit (* 30. október 1900, Riihimäki, Fínsko – † 12. marec 1991, Štokholm, Švédsko) bol fínsko-švédsky neurofyziológ a nositeľ Nobelovej ceny za fyziológiu alebo medicínu.
Životopis.
V období 1935 až 1940 pôsobil ako profesor na Helsinskej univerzite, potom na švédskom Karolinska Institutet. Bol tiež prezidentom Kráľovskej švédskej akadémie vied. 
V roku 1967 dostal spolu s Georgom Waldom a Haldanom Kefferom Hartlinom Nobelovu cenu za prieskum fyziologických a chemických vizuálnych procesov v oku.
Rosenzweig

Rosenzweig môže byť:
Air Canada

Air Canada je kanadský národný letecký dopravca a najväčšia letecká spoločnosť v Kanade podľa veľkosti flotily a počtu prepravených cestujúcich. Spoločnosť, založená v roku 1937, vykonáva pravidelnú a sezónnu leteckú dopravu cestujúcich a nákladu. Air Canada sídli v Montreale v provincii Quebec a najväčšiu základňu má na Pearsonovom medzinárodnom letisku v Toronte. Na regionálnych linkách spoločnosť lieta pod značkou Air Canada Express. K ďalším dcérskym spoločnostiam patrí Air Canada Cargo, prostredníctvom ktorej Air Canada vykonáva leteckú dopravu nákladu, Air Canada Jetz, ktorá je charterovou leteckou spoločnosťou, a nízkonákladová Air Canada Rouge.
Kanadská národná letecká spoločnosť vznikla rozhodnutím vlády z roku 1936 založiť Trans-Canada Air Lines (TCA). V roku 1938 spoločnosť začala prevádzkovať svoje prvé medzikontinentálne linky. V roku 1965 boli TCA po schválení vlády premenované na "Air Canada". Po deregulácii kanadského leteckého trhu v 80. rokoch bola Air Canada v roku 1988 sprivatizovaná. V máji 1997 sa spoločnosť Air Canada stala zakladajúcim členom aliancie leteckých spoločností Star Alliance. Dňa 4. januára 2000 spoločnosť „pohltila“ svojho najväčšieho rivala Canadian Airlines. V roku 2017, kedy spoločnosť slávila 80 rokov od svojho založenia, prepravila 48 miliónov cestujúcich.
Destinácie.
Air Canada v súčasnosti lieta do 222 pravidelných a sezónnych destinácií v Severnej a Južnej Amerike, Európe, Ázii, Afrike a Austrálii.
Codeshare.
Air Canada má tzv. codeshare dohodu a v súčasnosti prevádzkujú spoločné lety so spoločnosťami: 
Flotila.
Súčasná flotila.
Flotila spoločnosti Air Canada pozostávala v decembri 2019 z nasledujúcich lietadiel:
Giovanni Schiaparelli

Giovanni Virginio Schiaparelli (* 14. marec 1835, Savigliano, Taliansko – † 4. júl 1910, Miláno) bol taliansky astronóm. Študoval na Univerzite v Turíne a na berlínskom observatóriu. Viac ako štyridsať rokov pracoval na observóriu Brera v talianskom Miláne.
Zaoberal sa pozorovaním objektov v slnečnej sústave. Pri pozorovaní planéty Mars vytváral názvoslovie pre útvary na povrchu (pomenúval tzv. more a kontinenty). V roku 1877 sa domnieval, že spozoroval dlhé priame objekty, ktoré nazýval "canali", čím mienil prírodné koryta či zálivy, ale nesprávnym prekladom sa šírila informácia, že objavil na Marse umelé kanály. Až o mnoho rokov neskôr sa ukázalo, že jeho "kanály na Marse" boli optickým klamom, ktorý spôsobila nekvalitná optik a ďalekohľadov. Bol tiež prvým kto preukázal, že meteorické roje Perzeidy a Leonidy súvisia s kométami.
Jeho praneter Elsa Schiaparelliová sa stala známou módnou návrhárkou.
Majstrovstvá Ázie a Pacifiku v tchoukballe 2012

Majstrovstvá Ázie a Pacifiku v tchoukballe 2012 boli v poradí 5. majstrovstvá Ázie a Pacifiku v tchoukballe, ktoré organizuje Ázijsko-pacifická tchoukballová federácia (APTBF). Konali sa od 3. do 5. augusta 2012 v meste Bacolod, na Filipínach, za účasti 8 mužských a 4 ženských tímov zo 7 krajín. Pôvodne sa mali turnaja zúčastniť aj tímy Spojených arabských emirátov a Indie. 
Nováčikmi turnaja boli tímy Kórejskej republiky a Indonézie u mužov a domáce tímy ("A" aj "B") u žien. Víťazom sa po piatykrát stali obe družstvá Čínskeho Tchaj-peja, ktoré na šampionáte vyhrali všetky svoje zápasy.
Jarkand

Jarkand môže byť:
Majstrovstvá Afriky v tchoukballe

Majstrovstvá Afriky v tchoukballe je vrcholné africké podujatie národných družstiev v tchoukballe, ktoré od roku 2012 riadi Africká tchukballová konfederácia (CAT); predtým ich organizovala Medzinárodná tchoukballová federácia (FITB). Prvé majstrovstvá Afriky sa konali v roku 2010 v Ghane, vtedy len v mužskej kategórii. Ženský turnaj mal premiéru až v roku 2022, v Ugande. Majstrovstvá prebiehajú s 2-ročnou periodicitou. Na prvých troch turnajoch mužských turnajoch zvíťazilo Togo. Pri jeho neúčasti na turnaji v rokoch 2016 a 2018 získalo africký titul družstvo Kamerunu.
Trós (syn Erichthonia)

Trós alebo Tros (starogr. "Τρώς" – "Trós", ) je v gréckej mytológii syn kráľa Erichthonia a jeho manželky Astyochy, dardanský kráľ.
Trós bol vnukom zakladateľa dardanského kráľovstva Dardana a na trón nastúpil po svojom otcovi Erichthoniovi. Jeho kráľovstvo zahŕňalo dnešné severozápadné pobrežie Malej Ázie a po jeho smrti sa rozdelilo. 
Trós mal so svojou manželkou Kallirhoou troch synov, Assaraka, Ila a Ganyméda a dcéru Kleopatru. Jeho najstarší syn Assarakos sa stal kráľom zmenšenej Dardanie, mladší syn Ilos si vybudoval svoje kráľovstvo v druhej časti Dardanie, kde založil mesto na mieste, ktoré mu určil najvyšší boh Zeus zhodením sošky Palady Atény (tzv. Paládium), ktorá mala mesto chrániť. Mesto bolo spočiatku pomenované po ňom Ilion, Ilios, neskôr sa však preslávilo pod menom Trója.
Tretí syn Ganymédes nevládol nikde, ale bol to taký krásny mládenec, že ho uniesol najvyšší boh Zeus k sebe na Olymp, aby z neho urobil čašníka bohov. Jeho otcovi Tróovi za stratu syna dal najkrajšie kone na svete.
Potomci Tróa z vetvy syna Assaraka Kapys a Anchises vládli v Dardanii a potomci Ila Laomedón a Priamos vládli v Tróji. Vláda obidvoch týchto rodov skočila dobytím a úplným zničením Tróje stotisícovým vojskom Achájcov.
Aj keď sa Trós ničím významným vo svojom živote nevyznamenal, jeho meno bude vďaka Homérovým básňam v názve Tróje žiť naveky.
Robert Hooke

Robert Hooke (* 18. júljul./28. júlgreg. 1635, Freshwater, Ostrov Wight – 3. marec 1702jul./14. marec 1703greg., Londýn) bol anglický fyzik, tzv. „renesančný muž“, ktorého záber bol ohromný.
Život.
Známy je jeho fyzikálny zákon ("Hookov zákon") o priamej úmernosti veľkosti deformácie a napätia v deformovanom telese.
V roku 1665 publikoval knihu "Micrographia", ktorá obsahovala mnoho mikroskopických ale aj makroskopických pozorovaní. Je mu prisudzované zavedenie biologického pojmu "bunka", pre svoje pozorovania používal jednoduchý mikroskop, ktorý ďalej zdokonalil Anton van Leeuwenhoek, ktorý býva považovaný za zakladateľa mikrobiológie.
Medzi jeho vynálezy patrí: anemometer, teplomer, univerzálny kĺb, vodováha, hodiny na pružinu a hodinový nepokoj, irisová clona, zameriavací kríž pri ďalekohľade.
Vzťah medzi Newtonom a Hookem bol veľmi chladný. Niektoré Hookeove prvenstvá sú niekedy pripisované Newtonovi alebo sú po Newtonovi pomenované.
Bol tiež aj architektom. Priatelil sa s Christopherom Wrenom a po požiari Londýna v roku 1666 vypracoval veľké množstvo plánov na obnovenie mesta.
Zaujímal sa rovnako aj o astronómiu, skonštruoval zrkadlový ďalekohľad, helioskop určený na pozorovanie Slnka, objavil červenú škvrnu na Jupiteri a z jeho pozorovaní usúdil, že sa planéta otáča. Prispel tiež k formulácii Newtonovho gravitačného zákona.
Edinburgh Capitals

Edinburgh Capitals je škótsky hokejový klub hrajúci v britskej najvyššej lige – Elite Ice Hockey League (EIHL). Klub bol založený v škótskom hlavnom meste Edinburgh v roku 1998, domáce zápasy odohráva v Murrayfield Ice Rink v blízkosti ragbyového štadiónu. Tím je vo vlastníctve Scotta Neila, ktorý zachránil hokej v Edinburghu a roku 2007 bol uvedený do britskej hokejovej Siene slávy.
Jan Oort

Jan Hendrik Oort (* 28. apríl 1900, Franeker – † 5. november 1992, Leiden) bol holandský astronóm, ktorý významne prispel k rozvoju rádioastronómie.
Život.
Narodil sa vo Frízsku a študoval na univerzite v Groningene. Jeho doktorandská práca mala názov "Hviezdy s vysokou rýchlosťou". Analýzou pohybu hviezd potvrdil v roku 1927 teóriu Bertila Lindblada o tom, že Galaxie Mliečna cesta rotuje.
V rokoch 1930 až 1935 pôsobil ako učiteľ na univerzite v Leidene (kde bol riaditeľom hvezdárne dánsky astronóm Ejnar Hertzsprung). V rokoch 1935 až 1970 na leidenskej univerzite pracoval ako profesor a od roku 1945 aj ako riaditeľ hvezdárne.
Po Druhej svetovej vojne sa bádaním pomocou vyradenej radarovej antény po nemeckých vojakoch stal priekopníkom v novo vzniknutej rádioastronómii.
V päťdesiatych rokoch 20. storočia pracoval s novým rádioteleskopom v Dwingeloo vo východnom Holandsku, ktorý bol určený na skúmanie galaktického jadra. Výsledkom prieskumu galaxie na vlnovej dĺžke 21 cm bola rádiová mapa jej špirálovej štruktúry. V roku 1970 bol postavený nový rádioteleskop v neďalekom Westerborku (Westerbork Synthesis Radio Telescope), ktorý sa skladá z dvanástich menších rádioteleskopov spoločne pracujúcich na základe rádiovej interferometrie, techniky, ktorú on sám navrhol.
Vedecké spoločnosti a ceny.
V rokoch 1935 – 1948 pracoval ako tajomník IAU a v rokoch 1958 – 1961 bol jej prezidentom.
Erichthonios

Erichthonios (starogr. "Έριχθόνιος" – "Erichthonios", ) môže byť:
Návratová sonda

Návratová sonda je typ kozmickej sondy, ktorej cieľom je po splnení svojich úloh (zvyčajne odber vzorkov z vesmírneho telesa) návrat na Zem. 
Návratové sondy zvyčajne spadajú pod rôzne typy iných sond (mesačné sondy, planetárne sondy, kometárne sondy, atď.) a podľa toho je prispôsobená aj ich konštrukcia a vybavenie. Pri všetkých z nich je ale nevyhnutnou súčasťou aj zariadenie, ktoré zabezpečí ich bezpečný návrat na Zem. Tým je zväčša návratové puzdro s tepelným štítom, ktoré zároveň často obsahuje aj padák a vybavenie, ktoré pomôže nájsť sondu po pristátí.
Letné paralympijské hry 2012

XIV. letné paralympijské hry sa konali od 29. augusta 2012 do 9. septembera 2012 v Londýne. Rozhodlo o tom hlasovanie Medzinárodného olympijského výboru dňa 6. júla 2005. 
O 503 medailových sád v dvadsiatich športoch bojovalo 4 294 športovcov zo 164 krajín sveta. Slovensko reprezentovalo 34 športovcov a 4 náhradníci v 9 športoch.
Športy.
Na programe je 20 športov:
Bedřich Rozehnal

Bedřich Milota Rozehnal (* 23. marec 1820, Hulín † 6. marec 1876, Kroměříž) bol český redaktor a politik.
Život.
Narodil sa 23. marec 1820 v Hulíne ako syn lekára. Gymnázium navštevoval v Kroměříži. V Olomouci začal štúdium práva a filozofie, ale nedokončil ho. Zamestnal sa tam ako advokátsky koncipient u Adamčíka a v Prostějove mal výnosnú agentúru. Bol spoluredaktorom Ohéralových "Moravských národních novin". Táto spolupráca zanechala stopy na jeho živote. Podobne ako Ohéral bol „národne nespoľhalivý rebelant“ a rovnako ako on aj Rozehnal zavádzal dialektické formy do spisovnej reči. Bol stíhaný exekúciami a pre falšovanie zmeniek ho odsúdili do väzby, kde 6. marca 1876 zomrel, „verejnosťou úplne zabudnutý“.
Publikačná činnosť.
Štvrť roku redigoval "Moravana". Od 2. januára 1864 vychádzala Rozehnalova "Morava" s humoristicko-satirickou prílohou "Ječmínek". Chcela pracovať po boku Moravské orlice. Je písaná Ohéralovou moravštinou, ktorú Rozehnal zavádzal aj do "Moravana". „Najlepšie boli odtlačky rukopisných básni Janka Kráľa, s ktorým sa zoznámil v Pešti.“ Janko Kráľ u neho aj býval niekoľko týždňov v Hulíne. Rozehnal uverejňoval jeho básne a niektoré aj prekladal. Posledné čísla "Moravy" svedčia o Rozehnalovej nedbanlivosti a nestálosti. Prinášajú zoznamy dlžníkov. Zanikla bez ohlásenia v polovici októbra.
Karin Petrikovičová

Karin Petrikovičová (* Piešťany) je slovenská plavkyňa, reprezentantka Slovenska na Letnej paralympiáde 2012 Na majstrovstvách sveta v plávaní zrakovo postihnutých v Rio de Janeiro vyhrala prvú slovenskú medailu v plávaní zrakovo postihnutých vôbec. Časom 1:12,62 v 100 m znak získala striebornú medailu.
Majstrovstvá sveta vo flag futbale 2012

Majstrovstvá sveta vo flag futbale 2012 boli v poradí 6. majstrovstvá sveta mužov a žien vo flag futbale, bezkontaktnej formy amerického futbalu 5 na 5, ktoré organizuje Medzinárodná federácia amerického futbalu (IFAF). Konali sa v Göteborgu, vo Švédsku od 16.19. augusta 2012, za účasti 16 mužských a 12 ženských tímov. Nováčikmi turnaja boli tímy Panamy, Brazílie, Nórska a Kuvajtu. Všetky zápasy sa hrali göteborskom športovom komplexe Heden. Rakúšania získali svoj tretí a Mexičanky svoj štvrtý titul.
Surveyor 1

Surveyor 1 bola prvá americká kozmická sonda, ktorá úspešne pristála na povrchu Mesiaca.
Priebeh letu.
Sonda programu Surveyor vyštartovala 30. mája 1966 o 14:41 UTC z Mysu Canaveral pomocou nosnej rakety Atlas Centaur D. Sonda bola odpoveďou na sovietsku sondu Luna 9, ktorá ako prvá v histórii mäkko pristála na Mesiaci o necelé 4 mesiace skôr. 
Surveyor 1 sa po korekcii dráhy 31. mája dostal do blízkosti Mesiaca a 2. júna o 6:14 UTC spustil vo výške 85 km nad mesačným povrchom hlavný zostupový motor. Ten sa po ukončení činnosti vo výške 9,5 km oddelil a sonda následne klesala pomocou troch zostupových trysiek. Tie boli vypnuté asi sekundu pred pristátím vo výške 3,5 metra, načo sonda rýchlosťou 3 m/s dopadla na povrch. Stalo sa tak presne o 6:17:37 UTC v oblasti Oceánu búrok, asi 16 km od plánovaného bodu. Surveyor 1 následne začal vysielať na Zem telemetrické údaje. 
Sonda oproti plánu fungovala až do 7. januára 1967, pričom stihla odoslať 11 237 televíznych snímkov mesačného povrchu.
Slovenský paralympijský výbor

Slovenský paralympijský výbor (SPV) je občianske združenie, ktoré riadi paralympijské hnutie na Slovensku. SPV je členskou organizáciou Medzinárodného paralympijského výboru (MPV) (od 3. júna 1995) a Európskeho paralympijského výboru (EPV). 
Združenie vzniklo iniciatívou Slovenského zväzu telesne postihnutých športovcov, Sekcie nevidiacich a slabozrakých športovcov Slovenska, Slovenského zväzu športovcov s mentálnym postihnutím a Slovenského zväzu nepočujúcich športovcov. Organizácia reprezentuje viacero športov a športovcov s rôznymi druhmi postihnutia. 
Medzi letné paralympijské športy na Slovensku patria: atletika, basketbal, boccia, cyklistika, futbal, goalball, jazdectvo, lukostreľba, plávanie, stolný tenis, streľba, tenis, volejbal stojacich a vzpieranie. Bežecké a zjazdové lyžovanie, ľadový hokej, biatlon a curling patria pod zimné paralympijské športy. Zatiaľ bez zastúpenia sú na Slovensku tieto paralympijské športy: volejbal v sede, šerm, ragby, jachting, džudo, rýchlokorčuľovanie na sánkach a snowboard. 
Od roku 1994 do roku 2010 získali slovenskí športovci na 9 paralympijských hrách celkom 79 medailí, z toho 18 zlatých.
Rudolf Wolkan

Rudolf Wolkan (* 21. júl 1860, Přelouč – † 16. máj 1927, Viedeň) bol rakúsky literárny historik.
Životopis.
Wolkan sa venoval histórii českej literatúry, hutteritov, Jednoty bratskej a novokrstencov v období reformácie. Bol spolupracovníkom Allgemeine Deutsche Biographie, vydávanej firmou Duncker &amp; Humblot v Lipsku, do ktorej napísal niekoľko článkov. Bol tiež vedúcim univerzitnej knižnice vo Viedni.
Moše Capsali

Moše Capsali (* asi 1420, Kréta – † asi 1495, Istanbul) bol hlavný rabín Istanbulu.
Životopis.
Mose Capsali študoval u svojho otca na Kréte a potom pokračoval v štúdiu v Taliansku a Nemecku. Približne od roku 1445 pôsobil ako rabín v Konštantinopole a to i po dobytí mesta v roku 1453. Capsali bol uznávaný ako duchovný aj komunitný vodca a sultán Mehmed II. ho, spolu s muftím a kresťanským patricharchou, povolal ako radcu. V úrade zostal až do svojej smrti.
Geena Davisová

Virginia Elizabeth Davis (* 21. január 1956, Wareham, Massachusetts, USA) je americká herečka.
Kariéra.
Štúdium herectva v Bostone ukončila v roku 1979. Od tej doby hrala v mnohých filmoch a získala niekoľko ocenení.
V roku 1999 sa zúčastnila olympijskej kvalifikácie v lukostreľbe na Letné olympijské hry 2000 v Sydney, na olympijské hry sa však nekvalifikovala.
V roku 2001 uzavrela svoje štvrté manželstvo s Rezom Jarrahym. Narodili sa im tri deti, v roku 2002 dcéra a v roku 2004 chlapci dvojičky. Predtým bola vydatá za Jeffa Goldbluma a režiséra Rennyho Harlina.
Je členom Mensy.
Richard Ettinghausen

Richard Ettinghausen (* 5. február 1906, Frankfurt nad Mohanom – † 2. apríl 1979, Princeton, New Jersey) bol nemecký historik umenia so špecializáciou na islamské umenie.
Životopis.
V roku 1931 promoval na frankfurtskej univerzite a potom pracoval pre berlínske islamské múzeum. Ako Žid emigroval v roku 1934 cez Spojené kráľovstvo do Spojených štátov, kde sa stal profesorom na University of Michigan v Ann Arbor (1938-1944). V období 1944 až 1966 bol kurátorom Freer Gallery of Art vo Washingtone. Od roku 1966 bol profesorom islamského umenia na Institute of Fine Arts (New York University), od roku 1969 vedúci islamského oddelenia Metropolitného múzea. V roku 1975 sa stal členom Pour le Mérite.
Johannes Nollé

Johannes Nollé (* 22. október 1953, Aachen, Nemecko) je nemecký historik, epigrafik a numizmatik.
Životopis.
V rokoch 1973 až 1978 študoval históriu, germanistiku, pedagogiku a politológiu na RWTH Aachen. V roku 1978 zložil štátnu skúšku pre učiteľstvo na stredných školách. 
V období 1976 až 1981 pokračoval v štúdiu na kolínskej univerzite, kde v roku 1981 promoval s pracou na tému "Nundinas instituere et habere. Epigraphische Zeugnisse zur Einrichtung und Gestaltung von ländlichen Märkten in Afrika und in der Provinz Asia". V Kolíne spolupracoval od roku 1979 do 1982 na projekte "Inschriften griechischer Städte aus Kleinasien" pod vedením Reinholda Merkelbacha, ktorý skúmal nápisy z mesta Efez. V období 1982 až 1985 bol kurátorom zbierky papyrusov kolínskej univerzity. V tom čase podnikol niekoľko expedícii do Turecka. 
V roku 1985 sa stal vedeckým referentom komisie pre históriu a epigrafiku Nemeckého archeologického inštitútu v Mníchove. V roku 1991 habilitoval a začal vyučovať na mníchovskej univerzite.
Jeho vedecká práca je zameraná na dejiny Malej Ázie od doby Chetitov do raného stredoveku, ekonomické a náboženské dejiny rímskeho cisárstva a najmä na numizmatiku a epigrafiku.
Syntetický olej

Syntetický olej je mastiaci olej skladajúci sa z chemických zlúčenín, z ktorých je umelo vyrábaný (syntézou). Syntetické mastiace oleje sú vyrábané z iných látok než ropa. Syntetické oleje sa často využívajú namiesto mazív získavaných rafináciou ropy, pretože všeobecne poskytujú lepšie mechanické a chemické vlastnosti ako tradičné minerálne oleje.
Syntetický motorový olej.
V polovici 60. rokov 20. storočia uviedla americká spoločnosť Chevron na trh prvú úplnú škálu stopercentne syntetických polyalfaolefínových mazív, ktorá sa začala predávať ako náhrada minerálnych olejov pre mazanie motorov. Aj napriek tomu, že sa syntetické oleje už používali o niekoľko rokov skôr v leteckom priemysle, pre automobilové motory začali byť komerčne dostupné potom, ako bol vytvorený a schválený American Petroleum Institute štandard pre syntetické mazivá.
Inými z včasne dostupných syntetických motorových olejov boli „The Original Syn!“ od firmy SynLube v roku 1969 a NEO Oil Company (EON) v roku 1970 (založené na diesteroch a polyolesteroch). V roku 1971 uviedla syntetický olej spoločnosť All-Proof (teraz Red Line Oil), nasledovaná v roku 1972 firmou Amsoil, ktorá balila a predávala diesterový olej viskozitnej klasifikácie 10W-40 od firmy Hatco a firmou Mobil 1, ktorá uviedla na trh polyalfaolefínový olej klasifikácie 5W-20.
Syntetické základové oleje.
Syntetické motorové oleje sa vyrábajú s týchto tried mazív:
Základy pre polosyntetické oleje.
Základové oleje Group II a Group III pomáhajú zostavovať ekonomickejšie typy polosyntetických mazív. Minerálne základové oleje skupín Group I, II, II+ a III sa v širokej škále používajú s balíčkami aditív, balíčkami zvyšujúcimi výkonnosť, s estermi a polyalfaolefínmi (Group IV) na výrobu polosyntetických mazív. Základové oleje Group III sa niekedy považujú za syntetické, ale sú stále klasifikované ako najvyššia trieda minerálnych základových olejov. Syntetický alebo syntetizovaný materiál je tu ten, ktorý vzniká kombináciou alebo vytvorením samostatnej jednotky do podoby unifikovanej suroviny. Syntetické základové oleje, ako je popísané vyššie, sa pripravujú ručne a „šijú sa na mieru“ tak, aby mali riadenú molekulárnu štruktúru s predpokladanými vlastnosťami, na rozdiel od minerálnych základových olejov, ktoré sú zložitou zmesou prirodzene sa vyskytujúcich uhľovodíkov.
Polosyntetické oleje.
Polosyntetické oleje (tiež nazývané „syntetické zmesi“) sú zmesi minerálneho oleja s nie viac ako 30% syntetického oleja. Sú navrhované tak, aby mali mnoho výhod syntetického oleja, ale pritom neboli tak drahé ako čistý syntetický olej. Prvý polosyntetický olej uviedla firma Motul v roku 1966.
U mazív, kde tvorí syntetický základový olej menej ako 30%, je možné balíčky aditív (pre zvýšenie výkonnosti) zložených z esterov tiež považovať za syntetické mazivá. Podiel syntetického základového oleje sa všeobecne používa k definícii komoditných kódov pre účelu colnej deklarácie.
Výhody.
Medzi technické výhody syntetických motorových olejov patria:
Nevýhody.
Medzi nevýhody syntetických motorových olejov patrí:
Zond 5

Zond 5 bola sovietska mesačná sonda programu Zond, ktorá ako prvá v histórii uskutočnila oblet Mesiaca a následne sa úspešne vrátila na Zem. Jej let znamenal aj viacero iných prvenstiev; sonda totiž niesla na svojej palube aj živočíchy a bola teda provou misiou, ktorá dopravila živé tvory do oblasti Mesiaca. Zároveň ako prvá poskytla kvalitné snímky Zeme z veľkej vzdialenosti a ako prvá sovietska kozmická loď pristála v oceáne. Celá misia bola súčasne aj technologickou skúškou novej kozmickej lode "Sojuz 7K-L1", ktorá mala slúžiť sovietskemu pilotovanému mesačnému programu.
Priebeh letu.
Sonda vážila a v podstate bola upravenou verziou kozmickej lode Sojuz, ktorá mala v rámci sovietskeho programu L1 uskutočniť pilotovaný oblet Mesiaca. Odštartovala z kozmodrómu Bajkonur pomocou nosnej rakety Proton-K 14. septembra 1968 o 21:42 UTC. Po navedení na parkovaciu obežnú dráhu Zeme bol Zond 5 navedený na dráhu k Mesiacu. Ten sonda obletela 18. septembra 1968 v minimálnej výške nad povrchom, pričom absolvovala podobnú dráhu, ako o necelé dva roky neskôr pilotovaná misia Apollo 13. Podobnú dráhu pred Zondom 5 absolvoval aj predchádzajúci Zond 4, bol však zničený pri neúspešnom pristátí. Pri spiatočnej ceste urobila sonda Zond 5 prvé vysokokvalitné snímky Zeme zo vzdialenosti vyše . Sonda mala pôvodne pristáť na území Sovietskeho zväzu, pre poruchu orientačného systému bol však plán zmenený a sonda musela pristáť po balistickej krivke (pri preťažení až 20 G) v Indickom oceáne. Návratový modul Zondu 5 tam úspešne pristál 21. septembra 1968 o 16:08 UTC necelých juhovýchodne od pobrežia Madagaskaru. Tri minúty po pristátí bol návratový modul lokalizovaný jednou z hliadkovacích lodí a o pár hodín na to bol vyzdvihnutý na palubu. Následne bol prepravený do prístavu v Bombaji, odkiaľ bol 4. októbra letecky prepravený do Moskvy. Išlo o vôbec prvý prípad, keď sovietska kozmická loď alebo sonda úspešne pristála mimo územia ZSSR a tiež prvý sovietsky prípad pristátia do oceánu. 
Na palube sondy Zond 5 sa v rámci biologických experimentov súvisiacich s prípravou letu človeka na Mesiac nachádzali aj dve suchozemské korytnačky (išlo o druh "korytnačka stepná"), vínne mušky, chrobáky, červy, rastliny a ich semená, či baktérie. Let Zondu 5 bol teda aj prvým letom, pri ktorom boli k Mesiacu vyslané živé tvory, ktoré sa následne vrátili na Zem. Všetky živočíchy let aj napriek neplánovane vysokému preťaženiu pri návrate prežili. Po tomto lete sa Američania začali obávať, že ďalší sovietsky let by mohol byť pilotovaný, preto urýchlili prípravu svojej misie Apollo 8.
Externé odkazy.
Lunar L1
Moombahton

Moombahton je fúzny žáner house hudby a reggaetonu, ktorý vytvoril americký DJ a producent Dave Nada na jeseň roku 2010. Po hudobnej stránke je moombahton v podstate Dutch house alebo electro house s tempom reggaetonu (zvyčajne 108 až 115 úderov za minútu) s bicími a perkusiami ovplyvnenými raggaetonom. Ďalej obsahuje "silné basové linky, dramatické build-upy a vyplnenie rýchlymi perkusívnymi prvkami".
Audit

Audit môže byť:
Mamadou Sakho

Mamadou Sakho (* 13. február 1990, Paríž, Francúzsko) je francúzsky profesionálny futbalista momentálne (leto 2012) hrajúci za klub Liverpool vo anglicku najvyššej ligovej súťaži. Sakho hrá hlavne na pozícii stredného, v prípade potreby ľavého obrancu. Je známy svojimi vodcovskými schopnosťami, tvrdou prácou a fyzickou a taktickou kvalitou. Vďaka svojmu excentrickému účesu si od fanúšikov vyslúžil prezývku "Kirikou".
Debut v seniorskom tíme Paris Saint-Germain mal v októbri 2007, po tom ako ho do prvého tímu "Les Parisiens" povolal vtedajší tréner Paul Le Guen. Počas svojho ligového debutu bol kapitánom a stal sa tak najmladším kapitánom v histórii Ligue 1. Stal sa stabilným hráčom základného družstva, ktoré trénovali Paul Le Guen a Antoine Koumbaré. Sakhov herný štýl a futbalové schopnosti médiá prirovnávajú k francúzskej futbalovej legende Thuramovi.
Medzinárodne je známy ako kapitán vo všetkých francúzskych národných juniorských družstvách, vrátane výberu do 21 rokov. Prvýkrát nastúpil za Francúzske národné futbalové mužstvo v novembri 2010 v zápase proti Anglicku.
Forenzný audit

Forenzný audit alebo súdny audit je audit vykonávaný s cieľom potvrdiť alebo vyvrátiť podozrenia z nekalých praktík spoločností. Kým je audit vykonávaný, spoločnosť môže vykonávať aktivity, pretože to nie je súčasť súdneho vyšetrovania, ale až keď je audit dokončený a preukáže sa podozrenie, prípad je postúpený na súd. Forenzní vyšetrovatelia – vypracovávajú detailnú analýzu nielen účtovných uzávierok, ale aj iných potrebných informácii, napríklad o transakciách, či iných skutočnostiach, ktoré majú vplyv na vyšetrovanie. Poskytujú aj poradenské služby, ako predísť problémom zo zákonom. Mediálne známy je "forenzný audit v Slovenskej televízii". Jeho výsledok bol zverejnený v apríli 2009.
Právny audit

Právny audit (angl. "legal audit" [tento angl. termín má aj iný význam]) alebo právne due diligence je časť hĺbkového auditu (due diligence) organizácie, ktorá je zameraná na právne záležitosti (najmä na právne posúdenie dokumentov, zmlúv a súdnych sporov organizácie a pod.).
Napríklad jedna spoločnosť ponúkajúca právny audit uvádza, že "Dôraz sa však kladie predovšetkým na získanie a posúdenie relevantných informácií o spoločníkoch (akcionároch), majetkovej účasti cieľovej spoločnosti na podnikaní iných spoločností, pracovnoprávnych vzťahoch, úverových vzťahoch a iných zmluvných vzťahoch, právach a záväzkoch voči tretím osobám, daniach, právach duševného vlastníctva a pod."
Astyoché

Astyoché (iné názvy: Astyocheia, Astuocheia, Astyoche, Astyochea, Astyocha; starogr. "Ἀστυόχη, Αστυόχεια" – "Astyoché, Astyocheia", ) môže byť v gréckej mytológii:
Divadlo u Rolanda

Divadlo u Rolanda je názov divadelného priestoru, ktorý bol v sedemdesiatych a osemdesiatych rokoch domovskou scénou pre celý rad súborov malých foriem a v ktorom začínali mnohé výrazné osobnosti slovenského kultúrneho života. 
História.
Divadlo u Rolanda sa nachádzalo v pivnici starého renesančného domu na niekdajšom Námestí 4. apríla (teraz Hlavné námestie) v Bratislave. Do priestoru sa vchádzalo strmým schodiskom cez divadelnú scénu veľkosti 4 x 3 m. Pre hľadisko boli charakteristické stoličky so zrezanými zadnými nohami: “Divák síce počas predstavenia sedel v permanentnom záklone, podobný štartu kozmonautov vo vesmírnych raketách, netradičným spôsobom sa však takto vyriešil problém videnia divákov v zadných radoch”.
Na prelome šesťdesiatych a sedemdesiatych rokov bola v tomto pivničnom priestore tzv. poetická vináreň. Skutočná maloformistická história autorského divadla sa začala písať až príchodom dvojice Peter Belan a Ivan Hudec, ktorí pod názvom Divadlo u Rolanda založili nielen jedno z najúspešnejších amatérskych súborov sedemdesiatych rokov, ale zároveň tu položili aj základy takmer dvadsať rokov trvajúcej tradície divadiel malých javiskových foriem (MJF). Tento priestor sa stal domovskou scénou pre mnohé významné MJF divadlá a folkových pesničkárov a vyrástol tu celý rad osobností slovenskej kultúrnej scény.
Súbor Divadlo u Rolanda tu debutoval v roku 1971 hrou "Fascikeľ". Už v prvej polovici sedemdesiatych rokov sa v pivničnom priestore u Rolanda etablovali aj ďalšie MJF súbory, ktoré sa až na výnimky venovali predovšetkým pôvodnej autorskej tvorbe (Tzv. Lyrické divadlo, Malé satirické divadlo Mandragora, Divadielko F, Divadlo bez mena, Takmer poetické divadlo, Plusquamperfectum a i.). Počas krátkeho obdobia tu pôsobilo aj Radošinské naivné divadlo, ktoré U Rolanda zakotvilo po svojom nútenom odchode z A-Divadla. Na prelome sedemdesiatych a osemdesiatych rokov bolo Divadlo u Rolanda v znamení troch výrazných súborov – divadiel Divadlo Pegasník a Faust (neskôr Modré divadlo) a folkového pesničkárskeho združenia Slnovrat. 
Priestor Divadla u Rolanda bol jedným z významných tzv. ostrovov pozitívnej deviácie a počas svojej existencie viackrát čelil pokusom o zrušenie pod rôznymi zámienkami. Definitívny koniec tejto MJF scény prišiel začiatkom roku 1989 s odôvodnením, že v pivničných priestoroch sa majú začať archeologické práce. 
Po roku 1989 budova viackrát zmenila svojho majiteľa, v plánoch sa však už nikdy nepočítalo s obnovením divadelnej tradície. V súčasnosti je v priestoroch niekdajšieho divadla plynová kotolňa.
Galvanizácia

Galvanizácia alebo galvanizovanie môže byť:
Poznámka: V anglosaských textoch sa ako galvanizácia označuje aj akékoľvek (t.j. nielen elektrolytické) pozinkovanie.